বৈশালী ডালমিয়া
বৈশালী ডালমিয়া হলেন নির্মাণ সংস্থা এমএল ডালমিয়া অ্যান্ড কোং লিমিটেডের পরিচালক।  তিনি পশ্চিমবঙ্গ বিধানসভার প্রাক্তন সদস্য। ২০১৬ থেকে এপ্রিল ২০২১ পর্যন্ত তিনি বালি বিধানসভা কেন্দ্রের প্রতিনিধিত্ব করেছিলেন। তিনি ভারতীয় ক্রিকেট প্রশাসক এবং ব্যবসায়ী জগমোহন ডালমিয়ার কন্যা। তিনি তার বাবার মৃত্যুর পরপরই ২০১৬ সালে রাজনীতিতে যোগ দিয়েছিলেন এবং সর্বভারতীয় তৃণমূল কংগ্রেসে যোগদান করেছিলেন, প্রায় সঙ্গে সঙ্গেই তাকে বালি বিধানসভা কেন্দ্র থেকে বিধানসভা নির্বাচনে প্রতিদ্বন্দ্বিতা করার জন্য মনোনয়ন দেওয়া হয়েছিল এবং পরবর্তীকালে রাজ্য বিধানসভায় নির্বাচিত হয়েছিলেন। ৩০শে জানুয়ারি, ২০২১ সালে তিনি নতুন দিল্লিতে অমিত শাহের উপস্থিতিতে রাজীব বন্দ্যোপাধ্যায়, প্রবীর ঘোষাল, রথিন চক্রবর্তী এবং রুদ্রনীল ঘোষের সাথে ভারতীয় জনতা পার্টিতে যোগদান করেছেন।